Tervetuloa Isännän pöydässä ohjelmaan. Olen Martti Ojares -
ja vieraanani tänään on rovasti Heikki Hilvo. Tervetuloa Heikki.
Kiitos. - Olet Heikki aikaisemmin ollut Isännän pöydässä vieraana.
Katsoja voi sieltä mennä tutkimaan työhistoriaasi ja elämäsi alkua -
ja saada syventävää tietoa.
Kertauksen omaisesti käydään lyhyesti läpi -
se missä synnyit, koulusi kävit ja miten elämäsi lähti käytiin.
Kuinka lyhyesti osaisin sanoa? -70-luvulla valmistuin papiksi.
Olen syntynyt Kuusamossa, elänyt nuoruuteni Kärkölässä -
Lahden lähellä. Tullut uskoon 60-luvun nuorisoherätyksessä.
Silloin Kansanlähetys oli väkevä, herättävä tekijä Lahden ympäristössä.
Nuoria tuli paljon uskoon ja lähdettiin seurakuntanuoriin, salakuljetettiin -
Raamattuja Neuvostoliittoon, käytiin tanssipaikoilla todistamassa.
Päädyin teologiseen tiedekuntaan ja papiksi. - Aivan.
Muistatko siitä, kun olit uskoon tulossa -
mitkä olivat sen hetken ajatukset -
tai milloin sinulle aukeni tämä Jumalan valtakunta?
Olin käynyt pyhäkoulussa ja jonkinlaisia perusjuttuja oli ollut -
vaikka koti ei kauhean uskovainen ollut.
Se vain tuli meihin, jotka kävimme seurakuntanuorissa.
Alkoi tulla herätyksen kipinä ja nimenomaan Raamattu.
Tätä korostettiin, että lukekaa ja opetelkaa Raamattua.
Voi tulla aika, että se otetaan pois niin on hyvä osata Raamattua.
Se meni alitajuntaan. Se on elämän peruskirja. - Oliko tämä viidesläisyys?
Nimenomaan. Erittäin Raamattua korostava herätysliike.
Edelleenkin on sitä. - Joo.
Tästä päästään kysymykseen ja vielä kysyisin, kun ohjauduit papiksi.
Oliko se sinulle luonnollista, uskoon tultua, että haluat teologiseen?
Jostain syystä oli ajattelu, että lähtisiköhän näyttelijäkouluun.
Tykkäsin näytellä ja olin aika paljon näyttelemisessä mukana -60-luvulla -
lukioaikana. Jostain syystä teologinen tuli aika vahvaksi -
uskoontulon jälkeen, että tuossa haluan olla mukana, julistaa, opettaa.
Haluan seurakuntiin vaikuttamaan Jumalan Sanan mukaista opetusta.
Millainen oli luterilainen kirkko, kun tulit papiksi?
Jos katsomme papin- ja hengellisestä näkökulmasta.
Sitten käydään läpi, mitä se on tänä päivänä.
Kuvaatko sitä mitä se oli silloin? - Olin tottunut -60-luvun -
herätyksessä, että papit kirkossa julistavat Raamattua.
Ainakin ne, joita kuuntelin ja seurakunnat missä olin mukana.
Oli selvää, että kun armeijasta pääsen ja papiksi pääsen, -
niin lähden seurakuntaan julistamaan Raamattua, Jeesusta.
Se oli täysin selvä asia, että sain kirkossa saarnata ihan vapaasti -
uskoon tulemisesta, katumisesta, pa- rannuksen tekemisestä, herätyksestä.
Järjestää rukouspiirejä, rukoilla ihmisten puolesta, -
jopa kasuaalitoimituksissa julistaa, että usko on meidän ykkösjuttu.
Kaikki se mitä omaksuit ja opiskelit Raamatusta, oli itsestään selvää.
Kaikki tämä on tullut Jumalalta ja on tärkeää, että siitä kerrotaan.
Kristillisen kirkon tehtävä on julistaa Jumalan Sanaa. - Joo.
Ehkä yksi syy, miksi luin nopeasti. 3,5 v. teologiaa ja sitten papiksi.
Yksi syy nopeaan lukemiseen oli etten halunnut liberaaliteologiaa -
enempää kuin oli pakko. Haistoin jo silloin palaneen käryä tietyllä tavalla.
Liberalismi alkaa vallata alaa. Opetettiin teologiaa, -
mikä ei perustunut tähän kirjaan. Ajattelin, että tätä en lue.
Luen Raamattua ja minimivaatimuksella papiksi ja töihin.
Kuitenkin liberalismi, jota silloin oli opiskeluvaiheessa, oli mitätöntä.
Joo se oli leikkiä verrattuna siihen mitä se on tänä päivänä.
Nyt pelataan sellaista peliä ainakin lännen kirkoissa, että hirvittää.
Kyllä. Varmasti jäi monia sellaisia -
hyviä muistoja ensimmäisistä pappis- vuosista. - Lapissa varsinkin.
Olin Itä-Lapissa monta vuotta ja vaimoni toimi diakonissana -
samassa paikassa. Kuljimme kotikäynneillä vanhusten luona.
Jaettiin ehtoollista, veisattiin virsi, rukoiltiin.
Diakoniapiirit, mitä pidettiin... Vaimot kutoi jotakin mutta -
eivät ne olleet pelkästään ompeluseuroja, oli raamatunopetusta.
Kunnioitettiin Jumalan Sanaa.
Se kun pappi tuli, niin se oli jollakin tavalla sellainen pyhyys.
Ilman muuta oletettiin, että pappi lukee Raamattua, julistaa Sanaa.
Kyllähän oli varsinkin Lapin pikkukylissä aika räväkkääkin joskus.
Muistan diakoniapiirin, kun miehet sanoivat, -
että ilo ilman viinaa on teeskentelyä. - Joo.
Sanoin, että ilo ilman Jeesusta on teeskentelyä. Päästiin heti ytimeen.
Viinasta siirrytään Jeesukseen, arjen keskellä ja arkeen tuodaan tämä.
Siitä minä nautin. - Kyllä. Sinulla on alusta pitäen -
ollut Raamattu, Jumalan Sana sellainen, -
johon olet kaiken rakentanut.
Olen ollut evankelista luonteeltani ja nauttinut julistaa evankeliumia.
Ehkä vähän voimakkaammin kuin yleensä.
Olen huomannut, että jos alat -
kovin livertelemään Jumalan Sanaa, niin ei se mene perille.
Aivan, koska siinä on se siunaava voima silloin, kun se tulee totuutena.
Jumalan johdatus on niin outoa.
Aika paljon näyttelin ja harjoittelin esiintymistä.
Siitä on ollut hirveän paljon hyötyä. Huomaan, että evankeliumikin -
voidaan esittää voimakkaillakin sanoilla, erilaisilla sanoilla, -
kuin yleensä, kun tiedetään kenestä puhutaan ja mikä on suurin ydin.
Jos pikkuhiljaa siirrytään asteettain tähän päivään.
Olet... Lähetysseura vai mikä se on? - Suomen Lähetysseura.
Suomen Lähetysseuran palveluksessa oikeastaan koko työikäsi. - 30 v.
30 vuotta, josta lähes 20 vuotta olit Taiwanilla.
Siitä puolet Taiwanilla lähetystyössä -
ja loput ulkomaanosaston hallinnossa Helsingistä käsin.
Silloinkin oli vastuuna Lähi- ja Kaukoitä, Viro, Venäjä -
ja kiinalaiset alueet tietenkin. - Ennen lähetystä sanoit, -
että pääsit sopivaan aikaan eläkkeelle.
Ei tarvinnut nähdä kaikkea liberalismia, mitä on tullut.
Tämä on ollut aika salakavalaa tämä liberalismin vyöryminen kirkossa -
ja myös kirkollisiin järjestöihin jopa Lähetysseuraankin.
Se, että homopariskunta lähetettiin Kambodžaan muutama vuosi sitten.
Kyllähän se hätkähdytti. Tähänkö ollaan menossa?
Onko tämä lähetys- järjestöjenkin suunta?
Ei onneksi kaikkien mutta ilmassa on pelkoa.
Onko niin, että myöskin vapaita suuntia ja muita, -
ulkoministeriö avustaa lähetystyötä.
Sielläkin kontrolli on mennyt siihen, -
että pitäisi tehdä muuta kuin julistaa Sanaa.
Kehitysyhteistyö on on puhtaasti kehitysapua, -
eikä lähetystyötä siinä merkityksessä kuin vuosikymmeniä sitten. - Joo.
Tullaan tähän päivään ja näihin aikoihin -
ja katsotaan myöhemmin eteenpäin.
Millaisia muutoksia on tullut -
30-35 vuoden aikana, kun aloitit pappina?
Mitä haluaisit poimia sellaisia yleisimpiä muutoksia?
Ehkä yleisempi muutos on tämä muutosten hiljainen hiipiminen -
kirkkoihin ja seurakuntiin. Puhutaan sammakkoilmiöstä.
Sammakot eivät huomaa veden lämpenemistä.
Vesi kiehuu, on myöhäistä hypätä pois.
Tämä on tapahtunut niin ovelasti, ruma sana, pirullisen ovelasti.
Tiedetään mikä voima siellä on takana, on päässyt hivuttautumaan.
Hengellisiinkin järjestöihin. Tästä olen huolissani.
Jumalan Sana ei välttämättä ole tärkein perusta.
Rinnalle on otettu humanismia, ihmismielen mukaista opetusta.
Ehkä motiivina on ollut, että tarvitaan rahaa. Raha puhuu. - Aivan.
Jos ajatellaan luterilaista kirkkoa, niin siellä on tämä veroasia, -
josta eduskunta päättää. Verotusoikeus. - Kyllä.
Jos ajatellaan vapaita suuntia, -
jotka perustuvat vapaaehtoiseen lahjoitukseen.
Kyllähän sama ilmiö voi tulla, että halutaan puhua korvasyyhyyn.
On pakko kysyä, että onko kirkko huolissaan ihmisistä -
vai ihmisten verorahoista. - Joo aivan. Hyvä kysymys.
Jos todella ollaan huolissaan ihmisten sieluista, emme koko ajan mieti -
riittääkö verorahat johonkin toimintaan, -
koska Jumala pitää silloin huolen. - Jos ajattelee kirkkoja, -
mitä on rakennettu viimeisten 30-40 vuoden aikana.
Ne ovat aika upeita rakennuksia, aika kookkaita -
ja määrättyyn tarpeeseen tehtyjä.
Siihen on aika lailla verorahoja pistetty seiniin ja kulisseihin.
Kirkot ovat maamerkkejä. Tapaamme sen ja sen kirkon portailla -
tai menemme kirkon aukiolle. Turistit tietävät oikein mutta kirkon -
pitäisi olla taivaan merkki. Jos kirkko ei ole taivaan merkki vaan -
maantieteellinen maamerkki. Se alkaa menettää merkitystään jollain tavalla.
Siitä on tullut tavallaan kuin normaali firma, -
että on tietty hierarkia, tietyt palkat, palkkaluokat, ikälisät ym.
Siitä on tullut sellainen instituutio.
Kuule Martti, minusta on tullut vanha kapinallinen.
Olin nuorena rauhallisempi. Jos ihmiset kuuntelevat minun saarnoja -
nyt ja 50 v. sitten, kun valmistuin, olin valmistumassa papiksi.
Tässä on huikea ero. Silloinkin oli selkeä näky, että Raamattu on se -
mitä opetan. Nyt olen saanut kapinallisia piirteitä elämääni.
Esim. tämä katedraalikeskeisyys. Kirkkorakennuskeskeisyys.
Alkuseurakunta ei ollut sitä. Jeesus sanoi, että te olette Jumalan temppeli.
Temppelit kulkivat kätevästi kylästä kylään, talosta taloon.
Temppelit ja Jumalan kunnia mukana. Ihmisiä parani, pelastui ja he -
löysivät elävän Jumalan, koska temppeli kulki siellä. - Joo.
Nyt olemme rakentaneet komeita rakennuksia, joiden ylläpito maksaa.
Jos ajattelee Joh. 14. lukua, jossa Jeesus puhuu, -
että kun Pyhä Henki tulee, mitä Hän tekee. Hän opettaa kaikki, ihan kaikki.
Toisin sanoen Hän tuo Pyhän Hengen roolin voimallisesti esille.
Miten haluat nähdä luterilaisen kirkon ja Pyhän Hengen?
Jaa, uskallanko tällaisessa ohjelmassa sanoa miten sen näen?
Olen huolestunut, että kuinka paljon Pyhä Henki on mukana kirkossa.
Niin. - Onko Hänet ulkoistettu herätysliikkeisiin.
Kiitos Herralle niitä vielä on tai kirkon ulkopuolisiin karismaattisiin -
piireihin ja kiitos Herralle niistäkin. Oma kokemus viimeisinä vuosina -
on se, että on vahvaa hengellistä toimintaa Suomessa.
Mutta kanavoituuko se enää virallisten kirkkojen kautta? Sitä pitää kysyä.
Puhutaan, että Pyhä Henki murehtii, puhutaan sellaisesta käsitteestä.
Pyhä Henki on hienovarainen. Ei tule sinne mihin Hän ei ole tervetullut.
Herkkä kyyhkynen, lehahtaa lentoon hyvin äkkiä harteiltamme. - Joo.
Onneksi, niin kuin sanoin, meillä on hengellistä liikehdintää Suomessa -
vielä paljon. En ole toivoton Suomen tilanteesta.
Olen toivottomampi järjestäytyneen kirkollisuuden suhteen -
mutta Kristus ei jätä omaa kirkkoansa pulaan. Niitä uskovia, -
jotka elävät Pyhän Hengen täyteydessä ja ohjauksessa.
Olet eläkkeelle jäämisen jälkeen hyvin aktiivinen monessakin asiassa.
Olet karismaattisessa liikkeessä -
New Wine ja muissa tällaisissa mukana.
Mitä ne ovat tuoneet tähän kristilliseen kenttään Suomessa?
Ennen eläkkeelle jäämistä olin mukana Hengen uudistuksessa ja -
New Wine:ssa, kotiryhmäverkoston toiminnassa, -
karismaattisissa piireissä. Sain sieltä lisää voimaa,-
hengellisyyttä ja opetusta Pyhästä Hengestä.
Nyt huomaa, että mitä vanhempi olen sen radikaalimpi olen.
Nautin siitä, että nyt on vapaus olla aika raju joissakin asioissa.
Haluan siirtyä koko ajan eteenpäin ja kasvaa hengellisyydessä.
Olen löytänyt uuskarismaattisuudesta, pienistä karismaattisista liikkeistä, -
mitä Suomessa on, sellaista mikä siunaa ja vahvistaa eteenpäin.
Onko niin, että sinulla on yhä suurem- pi hätä pelastumattomista sieluista?
Minulla on hätä siitä, että Kristuksen kirkko siis nimenomaan, -
Kristuksen kirkko, jossa Kristus saa olla isäntä ja päärooli.
Se harmaantuu, samaistuu yhteiskun- taan liikaa, eikä enää ole se kirkko, -
joka vetää ihmisiä pelastukseen, Ju- malan koko rikkauden osallisuuteen.
Voidaanko Heikki sanoa, että Suomessa ja laajemminkin -
Euroopassa on hengellinen hätätila?
Se on huutomerkki tällä hetkellä se hätätilanne.
Se on hätätilanne ja se huutaa.
Ongelma on kuullemmeko ja näemmekö me?
Euroopassa tällä hetkellä jyllää sellaiset voimat, -
jotka tarvitsisivat vastavoiman eli Kristuksen.
Kristus on valtuuttanut seurakuntansa menemään eteenpäin.
Meille uskoville on annettu valtuudet. Menkää ja tehkää.
Emme voi heittäytyä vain polvillemme, että Jumala hoida hommasi.
Jumala sanoo, että hoitakaa te. Martti ja Heikki ja ketä on.
Hoitakaa ne hommat, mitkä Jumala on meille vastuuttanut ja voiman antanut.
Joo, koska lähetyskäsky, minkä Jeesus antoi, -
se oli juuri ennen taivaaseen nousemista.
Eikö silloin, kun tietää menevänsä täältä, -
eikö puhuisi äärettömän tärkeän asian.
Testamentti, viimeiset sanani teille.
Kaikkein tärkein, minkä haluan jättää.
Koko Uusi Testamentti, Jumalan jättä- mä testamentti, jossa Jeesus sanoo, -
että joka uskoo minuun on tekevä samoja tekoja ja suurempiakin.
Kysymykseni on ollut, ei kaikki elämäni vuodet mutta viimeiset.
Missä on seurakunta, joka tekee Jeesuksen tekoja?
Ne uskovat, jotka ottavat tosissaan mitä Kirja sanoo?
Eikö pitäisi vähemmän pistää rahaa seiniin ja suunnata toiminta -
seurakuntien ulkopuolelle, missä sanaa ei julisteta.
Ulos, ihmisten pariin, kadulle, missä voidaan vaikuttaa jopa politiikkaan.
Eduskuntavaalit edessä, 4 vuoden välein.
Tällaisiin paikkoihin uskovien kannattaa pyrkiä ja niihin, -
mistä voivat vaikuttaa yhteiskuntaan muutosta.
Yksi alue, jossa on tapahtunut viime vuosien aikana -
räjähdysmäinen informaatiovirta, on sosiaalinen media.
Olet hyvin aktiivisesti ollut viime vuodet siellä.
Se on paikka missä voi vaikuttaa.
Käytkö tätä läpi, miten olet toiminut.
Se on saarnastuolini tällä hetkellä. Saan facebookin ja twitterin kautta -
enemmän kuulijoita kuin koskaan vieraillessani seurakunnissa.
Jos menen kirkkoon puhumaan, siellä saattaa olla 20-50 ihmistä. -
Parhaimmillaan voi olla jossakin noin 100.
Jos pistän 1-2 min. puheen face- bookiin, saattaa olla 1000 kävijää.
Se on käsittämättömän laaja se kuulijakunta sosiaalisessa mediassa.
Pystyn aika räväkästi vielä toistaiseksi laittamaan minulle tärkeitä ydinasioita.
Tarkoittaa sitä, että korkeintaan 2-3 lausetta, niin kuin pistoolilla ammuttu.
Joo. - Ihminen lukee sen minuutissa, ja se jää painumaan ihmisen mieleen.
Hän alkaa miettiä. Nautin kyllä siellä olosta.
Muistaakseni sanoit, että on yli 3000. - 3500.
Pystytkö sanomaan, kuinka moni on sellaisia, jotka eivät ole uskossa?
Vaikea sanoa. Etupäässä he ovat kyllä uskovia ja -
tähtäyspisteenäni on nimenomaan tavoittaa uskovia -
sanomalla, joka muuttaa käsitystä, mitä uskonelämä on.
Toisin sanoen ajatus on, että uskovien ydin pitäisi tulla uskoon.
Niin että he lähtevät sulattamaan ulkopuolella olevaa.
Uskovien ydin pitää tulla uskoon. Siinä sanoit heti ydinlauseen.
Jos yhteen facebook päivitykseen tulee noin 100 peukaloa, -
se on merkki, että noin 100 ihmistä on ajatellut, että -
viestissä on jotain, mikä kannattaa ottaa tosissaan.
En mistään kirkosta löydä sataa ihmistä, jotka antaa mulle peukkua.
Joo. Miten paljon käytät aikaa sosiaaliseen mediaan?
Jos kysyisit vaimolta niin sanoisi, että liian paljon.
Täytyy myöntää,että käytän aika paljon. Todella paneudun siihen.
Luen muitten posteja mutta sitten myös sieltä -
ammennan sanomaa, mitä en löydä suomenkielisestä maailmasta.
Tässä kannattaa sanoa kiitos sinulle. TV7:n kautta on tullut hyviä kirjoja.
Painakaa niitä lisää. Kääntäkää hyviä englanninkielisiä kirjoja suomeksi, -
koska tarvitsemme hyvää hengellistä kirjallisuutta tähän maahan.
Tänä päivänä ihmiset eivät tahdo lukea enää kirjoja. Se on ongelma.
Lyhyttä ja hätiköityä.
Facebookin kautta voi kuunnella puolen tunnin raamattutunteja, -
15 min täsmäpuheita. Erittäin korkeatasoisia, hengellisiä, -
karismaattisia puheita. - Tässä on vielä reilut 5 min.
Niin olisin kysynyt sinulta. Jos tämä trendi, joka nyt on Suomessa, -
josta on keskusteltu luterilaisen kirkon osalta, jos se jatkuu, -
niin mitä on odotettavissa 10, 20 vuoden tähtäyksellä?
Tällä hetkellähän on trendi jo aika selvä.
Esim. pääkaupunkiseudulla kirkkoon kuuluu noin 50 %.
Maalla prosenttimäärä on huomattavasti korkeampi.
Täytyy kysyä kuinka moni käy kirkossa.
Se prosenttimäärä pitäisi laskea hyvin tarkkaan.
Se ei ole enää 50 % eikä maalla 70 %.
Jotain on tapahtumassa mutta en ole huolissani suoraan sanottuna siitä, -
miten käy ns. kirkon, järjestön tai rakennuksen.
Miten käy uskonnon tässä maassa. Löytyykö elävää uskoa Jeesukseen.
Löytyykö ryhmiä, jotka rukoilevat, huutaa Jumalan puoleen, -
lukevat Raamattua ja haluavat, että ihmiset pelastuvat, paranevat, -
että Pyhä Henki pääsee toimimaan heidän kauttaan. Siitä olen huolissani.
Pitäisikö meidän palata alkuseurakunnan ajatukseen.
On puhuttu kotiseurakunnista ym.
Suoraan sanottuna pitää mennä ohi Lutherin, kirkkoisien, -
ohi Nikean kirkolliskokouksen Apostolien tekoihin.
Evankeliumeihin eli Raamattuun ja alkuseurakuntaan.
Tehdä tekoja mitä Jeesus, apostolit ja alkuseurakunta tekivät.
Miten tällainen muutos saataisiin käyntiin?
Onko avain rukous?
Se mutta ei pelkästään. Ei se, että me olemme rukouksessa.
Se on lähtökohta mutta kuinka moni rukoilijoista kuulee Jumalan äänen, -
joka sanoo meille rukoilijoille: "Tuossa on ovi, mene ulos, tuolla seurakunta, -
mene sinne, julista." Tarvitsemme yhteyden ylöspäin. - Aivan.
Se voimaannuttaa meidät. Sitten yhteydet sivullepäin, -
jossa jaamme, mitä Pyhä Henki meille antaa.
Pitäisi mennä kammioon, rukoilla, kuunnella ohjeita ja toimia.
Tässä on vaara, että jäämme kammioon.
Ja sanotaan, että Jumala hoida hommasi.
Rukoilemme, että Jumala tee se, tee tämä, mene tuonne. Jumala sanoo, -
että mene sinä, valtuutan sinut, voimaannutan sinut menemään.
Sekä että. - Ohjeet näkyy Jumalan Sanasta, niin kuin Apostolien teoista, -
miten he toimivat. - He lähtivät.
Jeesus lähetti: "Menkää, parantakaa sairaat, herättäkää kuolleet, -
ajakaa ulos riivaajia, puhdistakaa pitaaliset."
Mitä näistä olemme tehneet viime aikoina?
Pitaalisia meillä ei ole mutta vakavasti sairaita ihmisiä on.
Tehtävämme on julistaa parantavaa evankeliumia.
Tarvitsemmeko Suomeen hengellisiä johtajia, jotka voisivat -
avata ne solmut, että tämä lähtisi syttymään?
Olisi karismaattisia, vahvoja ihmisiä, jossa Jumalan ihmeet seuraisivat -
ja nähdään, että Jumala on todellinen. Kyllähän on esim. esirukousohjelmat.
Tulee valtavasti palautteita mutta tuntuu, että -
ne menevät mustaan aukkoon. Se ei kuitenkaan kentällä saa vastakaikua.
Onneksi on, kiitos Herralle. On palavia julistajia mutta haluaisin sanoa -
ohjelman kautta kuulijoille. Älkää jättäkö näitä yksin.
On hyviä opettajia, julistajia, jotka saattavat olla täysin masentuneita.
Väsyneitä, masentuneita vihollisen hyökkäyksen kohteena he ovat.
He tarvitsevat seurakuntia, ihmisten tukea, rukousta, soittoa miten menee.
"Jumala puhui, että tarvitset hengellistä tukea tällä hetkellä."
Julistajat tarvitsevat seurakuntien, uskovien rukoustukea ja muutakin -
rinnalla kulkemista. - Juuri tämä, rinnalla kulkeminen on hirveän tärkeä.
Siinä voi tapahtua muutakin kuin kommunikaatiota.
Voi taloudellisesti auttaa ja tuoda uusia ideoita.
Jokainen julistaja tarvitsee rinnalleen ainakin yhden veljen tai sisaren, -
jolle voi kertoa hyvin avoimesti kaiken mikä mieltä painaa.
Ongelmat voivat olla millaisia tahansa.
Jollekin pitää saada kertoa. - Nyt Heikki voit suoraan katsojillemme -
kertoa mitä Henki sinulle juuri tällä hetkellä antaa. Ole hyvä.
Efesolaiskirjeessä on huikea kohta. Ef. 2:10. "Sillä me olemme hänen -
tekonsa, luodut Kristuksessa Jeesuksessa hyviä töitä varten, -
jotka Jumala on edeltäpäin valmis- tanut, että me niissä vaeltaisimme."
Sana "Hänen tekonsa." Kreikan kielessä on sana "boiyeva."
Sinä, joka olet kieliä lukenut ymmär- rät. Englannissa on "poem" eli "runo."
Me olemme Jumalan runoutta. Englannin käännös taitaa sanoa, -
että olemme Jumalan mestariteos.
Jokainen kristitty on Jumalan luoma runo, lyyrikko, lyriikka, jonka kautta -
Jumala haluaa puhua maailmalle.
Missä Jumala pääsee puhumaan uskovan kautta -
Pyhän Hengen voitelemaa opetusta, julistusta, -
siellä Jumala pääsee tekemään työtään.
Tällaisia lyyrikoita, Jumalan tekoja ja ihmisiä, "ihme ihmisiä" sillä tavalla, -
että ovat täynnä Pyhän Hengen ihmeitä. Näitä tarvitsemme.
Kun Pyhä Henki pääsee herkistämään, -
vaikuttamaan Jumalan tahdon mukaista opetusta, niin se herättää.
Älä ihmettele jos varjosi alkaa parantamaan niin kuin Pietarin varjo -
tai joku nykäisee hihasta ja haluaa hameen helmasta vetää itselleen -
Jumalan siunauksia. Ne ovat luonnollisia reaktioita,
siihen, että Pyhä Henki vaikuttaa.
Sinä olet Jumala ihmeteko, jossa Jumala tekee ihmeitä, -
jonka kautta Jumala tekee ihmeitä. Ole siunattu.
Kiitos Heikki tästä vajaasta puolesta tunnista missä saimme käsitellä -
näitä asioita. Niitä olisi vielä moneksi tunniksi.
Tärkeintä mielestäni oli juuri se, että yhteys syntyy.
Silloin kun yhteys toimii, me olemme siinä lähteessä, josta virtaa -
se vesi mistä Jeesus puhui siellä kaivolla.
Kiitos Heikki ja siunattuja hetkiä sosiaalisessa mediassa, -
kaikkialla eri puolilla maailmaa missä puhut. - Kiitos.
Siunausta sinulle Martti ja TV7:lle.
Olet juuri katsonut Isännän pöydässä ohjelman.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola